<classify> MKUU wa Wilaya ya Ilala, mkoani Dar es Salaam, Sophia Mjema ameagiza Taasisi ya Kuzuia na Kupambana na Rushwa Takukuru wilayani humo kufanya uchunguzi kwa wafanyabiashara wa Soko la Kariakoo wilayani humo wanaouza maeneo ya biashara ikiwemo eneo la barabara sokoni hapo kujipatia fedha.Akizungumza katika mkutano na wananchi pamoja na wafanyabiashara wa Kata ya Kariakoo na Gerezani wilayani humo jana, Mjema alisema kuwa wafanyabiashara wengi wamelalamikia kuuziwa meza kwa Sh milioni mbili pamoja na vipande vya barabara licha ya kwamba barabara hiyo inamilikiwa na manispaa.Alisema kuna watu ambao hawafanyi biashara katika eneo hilo lakini wana meza zaidi ya moja za kuuzia bidhaa ambazo huzikodisha kwa wafanyabiashara na hivyo kuikosesha manispaa mapato yake ya kodi.Wafanyabiashara wanaohitaji meza kufanya biashara wako wengi lakini cha kushangaza hawapatiwi maeneo kwa sababu wanaokodisha wanafikisha hadi sh milioni mbili. Hii si sawa. Tunataka kila mtu afanye biashara ili kujiendeleza kiuchumi.DC Mjema alisema na kuwaagiza Takukuru kuwashughulikia. Aidha, aliagiza ugawaji wa meza uanze upya kwa wafanyabiashara wote ambapo kila mtu anapaswa apewe ya kwake ili kufanya biashara na sio meza moja kutumiwa na watu wawili.Tuliachia mara ya kwanza mfanye hii kazi wenyewe serikali haikutaka kuingilia lakini kuna shida. Kuanzia leo nabadilisha utaratibu, tutapanga meza upya. Takukuru naomba unichunguzie wanaouza, wanaovuruga meza kwani Rais amewapenda mpaka akawaachia muendelee na kazi hiyo. alisema.Alisema baadhi ya wafanyabiashara walioripoti kuuziwa vilaka na meza wameeleza kutishiwa kuuliwa. Hatua yake imekuja baada ya wafanyabiashara kulalamikia Uongozi wa Chama cha Wamachinga Kariakoo kutowapa maeneo ya kufanyia biashara wanachama wake pamoja na kuuzwa kwa meza hizo.Mmoja wa wafanyabiashara hao, Amina Kasenda alisema kuwa uongozi wa Machinga umekuwa changamoto katika suala la upangaji wa meza kwa sababu unawasumbua wenye hali ya chini.Alisema tangu mwaka jana upangaji wa meza ulifanyika katika soko hilo na uendeshaji wa utaratibu huo sio mzuri kwa kuwa watu wengi hawajapata meza hivyo kufanyia biashara maeneo yasiyo salama.Kuna watu wageni wameingia hivi karibuni wameshapatiwa meza na ukiangalia mimi tangu mwaka jana nafuatilia vigezo na masharti ya kupata meza lakini sijapatiwa. Tunapokwenda ofisi za machinga wanaendesha ofisi kama yao binafsi wanasahau kwamba ni ya wamachinga wote. alieleza Kasenda.Amina alisema viongozi hao bado wanashambulia kwa maneno na matusi yanguoni na kuwafukuza bila kujali kwamba wafanyabiashara wote wanajitafutia riziki ili kuendesha maisha yao na familia zao. Alisema kila mwanachama analipia Sh 75,000 ya meza na kusajiliwa lakini tangu wafanye usajili mwaka jana, hawajapatiwa meza na kwamba wanapoulizia haki zao wanafanyiwa vitendo vya udhalilishaji.  <topic>: KITAIFA 